Eduardo VII parkas

Eduardo VII parkas () – viešasis parkas Lisabonoje, San Sebastian de Pedreiros rajone, tuojau į šiaurę nuo Markizo de Pombalio aikštės. Apima 25 ha plotą. Parkas pradėtas kurti XX a., vietoje 1882 m. sunaikintos žaliosios erdvės statant Laisvės prospektą. 1903 m. pavadintas Anglijos karaliaus Eduardo VII garbei – šis pavadinimas suteiktas pagerbiant britų monarcho vizitą šalyje, siekiant sustiprinti Anglijos ir Portugalijos sąjungą.EDWARD VII PARK: Lisbon’s largest central park Dabartinis parko projektas 1942 m. sukurtas architekto Fransisko Keilo do Amaralio.

Eduardo VII parką sudaro medžių alėjos, oranžerija (Eštufa Frija), tvenkinys, Karlošo Lopešo paviljonas (skirtas portugalų lengvaatlečio Karlošo Lopešo garbei), paminklas Gvazdikų revoliucijai, įvairios skulptūros, teniso aikštynai, restoranai, regykla, iš kurios atsiveria vaizdas į visą parką ir žemutinę Lisaboną.Parque Eduardo VII, guiadacidade.pt

Eduardo VII parke vyksta kasmetinė Lisabonos knygų mugė.

 Šaltiniai 

Kategorija:Lisabona
Kategorija:Parkai